ઝાલાવાડમાં પુરુષો કરતા સ્ત્રીઓનું પ્રમાણ ખૂબ જ ઓછું છે. આ માટે ગર્ભ પરિક્ષણ જવાબદાર હોવાનું માનવામાં આવી રહ્યું છે. સુરેન્દ્રનગર-વઢવાણ શહેરમાં મહિલાના દવાખાનામાં ગેરરીતિઓ થવાની બુમરાણો ઉઠી છે. સુરેન્દ્રનગર જિલ્લામાં આરોગ્ય વિભાગ દ્વારા નિયમોનો ભંગ કરીને પ્રેકટીસ કરતા ગાયનેક ડોકટરો પર કડક કાર્યવાહી થઇ રહી છે. સુરેન્દ્રનગર, ધ્રાંગધ્રા અને લીંબડીમાં હોસ્પિટલોના સોનોગ્રાફી મશીનો તંત્રે સીલ કરી દીધા છે.ત્યારે સુરેન્દ્રનગરના વઢવાણ રોડ પર જી.જે.પટેલની પટેલ હોસ્પિટલમાં મુખ્ય જિલ્લા આરોગ્ય અધિકારી પી.કે.પરમાર સહિતની ટીમે ચેકિંગ હાથ ધર્યુ હતુ ત્યારે ચોટીલાની ઓચવાણી હોસ્પિટલમાં આરોગ્ય વિભાગને ટીમે સઘન ચેકીંગ હાથ ધર્યુ હતુ.